Na osnovu člana 20 stav 4 Zakona o nacionalnim stručnim kvalifikacijama ("Službeni list CG", broj 80/08), Ministarstvo prosvjete i nauke i Ministarstvo rada i socijalnog staranja, donijeli su

**PRAVILNIK**

**O SASTAVU I NAČINU RADA ISPITNE KOMISIJE**

(Objavljen u "Sl. listu Crne Gore", br. 46 od 6. avgusta 2010)

**Sadržaj pravilnika**

**Član 1**

     Ovim pravilnikom bliže se propisuje sastav, način rada i druga pitanja od značaja za rad Ispitne komisije za provjeru znanja, vještina i kompetencija za sticanje stručne kvalifikacije (u daljem tekstu: Komisija).

**Sastav Komisije**

**Član 2**

     Komisija ima tri člana.
     Izuzetno, od stava 1 ovog člana, Komisija može imati više od 3 člana, za kandidata - lice sa posebnim potrebama.
     Predsjednika i članove Komisije, imenuje Ispitni centar.

**Nadležnosti Komisije**

**Član 3**

     Komisija:
     - priprema zadatake odnosno pitanja;
     - sprovodi ispit;
     - vodi zapisnik o toku i rezultatima ispita;
     - priprema godišnji izvještaj o svom radu i dostavlja ga Ispitnom centru;
     - vrši i druge poslove, u skladu sa zakonom.
     Administrativne poslove za Komisiju, obavlja Ispitni centar.

**Način rada Komisije**

**Član 4**

     Prije početka ispita Komisija utvrđuje identitet kandidata uvidom u ličnu kartu ili drugu ličnu ispravu i upoznaje kandidata sa pravilima, postupkom i mjerilima provjere na ispitu.
     Ispit se obavlja pred svim članovima Komisije.
     Ispitu može prisustvovati ovalašćeni predstavnik Ispitnog centra.
     Komisija radi i odlučuje na sjednicama, a odluke donosi većinom glasova ukupnog broja članova.
     Komisija utvrđuje uspjeh kandidata na ispitu na osnovu uspjeha iz pojedinih dijelova ispita.
     Uspjeh kandidata iz pojedinih dijelova ispita i uspjeh kandidata na ispitu, utvrđuje se opisnim ocjenama "položio" i "nije položio".

**Zapisnik**

**Član 5**

     O toku i rezultatima ispita, Komisija vodi zapisnik.
     Zapisnik sadrži:
     - ime, očevo ime, prezime kandidata;
     - matični broj kandidata;
     - dan, mjesec i godina rođenja kandidata, opština, država;
     - organizator provjere;
     - broj licence članova Komisije;
     - sadržaj ispita;
     - trajanje ispita (početak i završetak ispita);
     - uspjeh na ispitu.
     Zapisnik vodi član Komisije, kojeg odredi predsjednik.
     Zapisnik potpisuju predsjednik i članovi Komisije.
     Zapisnik se dostavlja Ispitnom centru.
     Zapisnik se vodi na obrascu, koji je odštampan uz ovaj pravilnik i čini njegov sastavni dio.

**Nadoknada za rad**

**Član 6**

     Predsjedniku i članovima Komisije pripada nadoknada za rad, u skladu sa posebnim aktom Ispitnog centa.

**Stupanje na snagu**

**Član 7**

     Ovaj pravilnik stupa na snagu osmog dana od dana objavljivanja u "Službenom listu Crne Gore".
     Broj: 04-777
     Podgorica, 21. jula 2010. godine
     Ministar, dr Suad Numanović, s.r.
     Ministar, Slavoljub Stijepović, s.r.